Hollywood Walk of Fame

Miranduléś C'l artìcul chè 'l è scrit in Miranduléś La stéla 'd Alfred Hitchcock La Hollywood Walk of Fame (a s lèś [ˈhɒlɪwʊd wɔːk əv feɪm] in Ingléś, literalmènt: Paséǵ dla fama 'd Hollywood) 'l è parscōrs al dū marciapē bèi lung ch'i cùran lung quìndas iśulâ (blocks) dla Hollywood Boulevard e a tri iśulâ dla Vine Street su la culìna 'd Hollywood a Los Angeles (Stat Unî). 'L ènt ch'al gh tîṅ adrē l'è la Cambra 'd Cumèrs 'd Hollywood, da n'idéa vgnuda in di an Sinquànta e misa in òvra da i an Ssanta in avànti. La Hollywood Walk of Fame Lung chi marciapē chè i s càtan dimóndi stéli dedicàdi a di persunàǵ famóś dal mónd dal spetàcul ch'i s èṅ fat unōr in dla sò vita in di camp dal spòrt (śuntâ in dal 2023), dal cìnema (ch'al mùcia insém al 47% di premiâ), dla mùśica, dla ràddio, dal teàtar (śuntâ in dal 1984) e dla televiśiòṅ. In dal stéli, misi lè p'r arcurdàr-i par sèmpar a 'l intéran 'd matunèli quadràdi fati 'd teràs a la venesiàna e utòṅ, a gh'è 'l nóm d'l artìsta e 'n sìmbul ch'al figùra al sò camp artìstic. 'D in alóra a vgnir a 'l 2025 al stéli misi in dla Walk of Fame i èṅ stadi da piò ad dumìla-e-utsènt, miténd insém atōr, regìsta, muśicìsta, invintōr e óm 'd afâr, ma anc persunàǵ ad fantasìa, cuma Batman e la rana Kermit, di cartòṅ animâ, cuma The Simpsons, o bèsti, cuma Rin Tin Tin o Lassie. A gh'è di artìsta ch'i gh'aṅ anc dó stéli, una cuma mémbar 'd un grup muśicàł e una da par lōr (cuma John Lennon ch'al cumparìs anc in di Beatles) ma anc di persunàǵ ch'i aṅ fat strada in più camp cuma Frank Sinatra (mùśica e cìnema). Fra i persunàǵ dal nòstri bandi, al gh'à na stéla 'l tenōr mudnéś Luciano Pavarotti ma in dal Luj dal 2025 i aṅ decìś ad dar-'n una anc a 'l fraréś Carlo Rambaldi, respunsàbil di efèt speciài p'r al cìnema cuma in di film Alien e E.T. l'extra-terrestre in du 'l à anc vins un Prèmi Òscar. Tut i an i èṅ déś migliòṅ a 'l incìrca i turìsta ch'i la vàn'n a védar. I siē camp artìstic Cìnema Mùśica Ràddio Spòrt Teàtar Televiśiòṅ Culegamènt estéran (EN) (ES) (ZH) (FR) (DE) (AR) (RU) (NL) (IT) (PT) Al Sit ufisiàł Àtar prugèt Template:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro Wikimedia Commons contiene file multimediali su Hollywood Walk of Fame